**Szikszó Város Önkormányzat**

**Pénzügyi, Gazdasági és Városfejlesztési Bizottság**

**Szám: PB/4/2018.**

**JEGYZŐKÖNYV**

Készült: 2018. július 17. napján 8.00 órakor a Szikszói Közös Önkormányzati Hivatal tárgyalójában megtartott Pénzügyi**,** Gazdasági és Városfejlesztési Bizottság rendkívüli ülésén.

**Jelen vannak: Pénzügyi, Gazdasági és Városfejlesztési Bizottság részéről:**

Dr. Gulyásné Dr. Kerekes Rita elnök

Dr. Ambrus Barnabás tag

Gál Péter tag

Vizes Tibor tag

**Szikszói Közös Önkormányzati Hivatal részéről:**

Polgáriné Dsupin Dóra jegyző

Dr.Ruttkai Tímea szervezési, hatósági és humánigazgatási osztályvezető

Juhász Lilla jegyzőkönyvvezető

Dr. Gulyásné Dr. Kerekes Rita elnök köszönti a jelenlévőket. Bejelenti, hogy az ülés határozatképes, azt megnyitja. Jegyzőkönyv hitelesítő személyére tesz javaslatot Dr. Ambrus Barnabás bizottsági tag személyében. A Pénzügyi Bizottság a jegyzőkönyv hitelesítőre tett javaslatot – 4 fő van jelen a szavazásnál – egyhangúlag 4 igen szavazattal elfogadta.

A jegyzőkönyvet Juhász Lilla a Szikszói Közös Önkormányzati Hivatal dolgozója vezeti.

Dr. Gulyásné Dr. Kerekes Rita elnök javaslatot tesz az ülés napirendjére az alábbiak szerint:

NAPIREND:

1./ A Szikszó, belterület 1284/9 helyrajzi számú és 1745/14 helyrajzi számú ingatlanokra beérkezett pályázatok bontása

2./ Döntés a 026/26 hrsz-ú ingatlan egy részének művelési ág alól való kivonására vonatkozóan

- Egyebek

A bizottság a napirendre vonatkozó javaslatot – 4 fő van jelen a szavazásnál – egyhangúlag 4 igen szavazattal elfogadta és a fenti napirend szerint tartja ülését.

**NAPIREND:**

1./ A Szikszó, belterület 1284/9 helyrajzi számú és 1745/14 helyrajzi számú ingatlanokra beérkezett pályázatok bontása

Dr. Gulyásné Dr. Kerekes Rita bizottsági elnök: elmondja, hogy a megadott határidőre a 1284/9 helyrajzi számú földre kiírt pályázatra egy ajánlat érkezett, az Innova Service Kft. részéről. A pályázati kiírásban 8.000.000.-Ft+ÁFA szerepelt, az Innova Service Kft. az ajánlatában 8.000.000.-Ft vételárat ajánl. A 100.000,- Ft befizetéséről igazolást csatolt, a beadott pályázat formailag és tartalmilag megfelel a kiírt pályázati feltételeknek, a feltételeket elfogadta, de az nem derül ki a beadott pályázatból, hogy a megajánlott árat bruttó vagy nettó árként érti. Erről nyilatkoztatni kell majd az ajánlattevő céget.

Javasolja, hogy a bizottság a pályázatot nyilvánítsa érvényesnek és eredményesnek, javasolja a képviselő-testületnek, hogy értékesítse a tulajdonában lévő Szikszó 1284/9 helyrajzi számú ingatlant 8.000.000.-Ft+ÁFA vételárért az Innova Service Kft. részére azzal a feltétellel, hogy a cég nyilatkozik a vételár bruttó összegéről. Hatalmazza fel a polgármestert az adás-vételi szerződés aláírására.

A bizottság Dr. Gulyásné Dr. Kerekes Rita bizottsági elnök a 1284/9 helyrajzi számú ingatlan értékesítésére vonatkozó szóbeli előterjesztését – 4 fő van jelen a szavazásnál – egyhangúlag 4 igen szavazattal elfogadta és meghozta az alábbi határozatot:

**Szám: 23/2018.(VII.17.) PüGVB Határozat**

**Tárgy: A Szikszó 1284/9 helyrajzi számú ingatlan megvételére beérkezett pályázat bontása**

Szikszó Város Önkormányzat Pénzügyi, Gazdasági és Városfejlesztési Bizottsága javasolja a Képviselő-testületnek, hogy értékesítse a kizárólagos tulajdonában lévő, Szikszó 1284/9 helyrajzi szám alatt található 8995 m2 területű, „kivett beépítetlen terület” megnevezésű ingatlant az Innova Service Kft. részére az ajánlatában megjelölt 8.000.000.-Ft vételárért azzal a feltétellel, hogy a cég nyilatkozik a bruttó vételár összegéről.

Hatalmazza fel a polgármestert az adásvételi szerződés aláírására.

Felelős: a bizottság elnöke

Határidő: a következő bizottsági ülés

Gulyásné Dr. Kerekes Rita bizottsági elnök: elmondja, hogy a megadott határidőre a 1745/14 helyrajzi számú földre kiírt pályázatra egy ajánlat érkezett, szintén az Innova Service Kft. részéről. A pályázati kiírásban 5.300.000.-Ft+ÁFA szerepelt, az Innova Service Kft. az ajánlatában 5.300.000.-Ft vételárat ajánl. A 100.000,- Ft befizetéséről igazolást csatolt, a beadott pályázat formailag és tartalmilag megfelel a kiírt pályázati feltételeknek, a feltételeket elfogadta, de itt sem derül ki a beadott pályázatból, hogy a megajánlott árat bruttó vagy nettó árként érti. Erről is nyilatkoztatni kell majd az ajánlattevő céget.

Javasolja, hogy a bizottság a pályázatot nyilvánítsa érvényesnek és eredményesnek, javasolja a képviselő-testületnek, hogy értékesítse a tulajdonában lévő Szikszó 1745/14 helyrajzi számú ingatlant 5.3000.000.-Ft+ÁFA vételárért az Innova Service Kft. részére azzal a feltétellel, hogy a cég nyilatkozik a vételár bruttó összegéről. Hatalmazza fel a polgármestert az adás-vételi szerződés aláírására.

A bizottság Dr. Gulyásné Dr. Kerekes Rita bizottsági elnök a 1745/14helyrajzi számú ingatlan értékesítésére vonatkozó szóbeli előterjesztését – 4 fő van jelen a szavazásnál – egyhangúlag 4 igen szavazattal elfogadta és meghozta az alábbi határozatot:

**Szám: 24/2018.(VII.17.) PüGVB Határozat**

**Tárgy: A Szikszó 1284/9 helyrajzi számú ingatlan megvételére beérkezett pályázat bontása**

Szikszó Város Önkormányzat Pénzügyi, Gazdasági és Városfejlesztési Bizottsága javasolja a Képviselő-testületnek, hogy értékesítse a kizárólagos tulajdonában lévő, Szikszó 1745/14 helyrajzi szám alatt található 4192 m2 területű, „kivett beépítetlen terület” megnevezésű

ingatlant az Innova Service Kft. részére az ajánlatában megjelölt 5.300.000.-Ft vételárért azzal a feltétellel, hogy a cég nyilatkozik a bruttó vételár összegéről.

Hatalmazza fel a polgármestert az adásvételi szerződés aláírására.

Felelős: a bizottság elnöke

Határidő: a következő bizottsági ülés

2./ Döntés a 026/26 hrsz-ú ingatlan egy részének művelési ág alól való kivonására vonatkozóan

Dr. Gulyásné Dr. Kerekes Rita bizottsági elnök: röviden ismerteti az előterjesztés tartalmát. Ez a föld az ipari parkhoz tartozik?

Plávenszky László kabinetiroda vezető: igen, az ipari parkos pályázat megvalósításához szükség van az előterjesztésben szereplő földterület kivonására.

Dr. Gulyásné Dr. Kerekes Rita elnök: mennyibe fog ez kerülni az önkormányzatnak?

Plávenszky László kabinetiroda vezető: előre láthatóan egymillió forintba fog kerülni.

Dr. Gulyásné Dr. Kerekes Rita elnök szavazásra teszi fel a határozati javaslatot, melyet a bizottság - 4 fő van jelen a szavazásnál – egyhangúlag 4 igen szavazattal elfogadta és meghozta az alábbi határozatot:

**Szám: 25/2018.(VII.17.) PüGVB Határozat**

**Tárgy: Döntés a 026/26 hrsz-ú ingatlan egy részének művelési ág alól való kivonására vonatkozóan**

Szikszó Város Önkormányzat Pénzügyi, Gazdasági és Városfejlesztési Bizottsága javasolja a Képviselő-testületnek, hogy az előterjesztést tárgyalja meg és az alábbi határozatot hozza meg:

1. Hozzájárul a 026/26 helyrajzi számú ingatlan (építéssel összefüggő) földmunkával érintett területének ingatlan-nyilvántartásban történő művelési ág alól való kivonásához.
2. Felhatalmazza a Polgármestert az ehhez szükséges eljárások elindítására, valamint a hozzájuk kapcsolódó dokumentumok aláírására.

Felelős: a bizottság elnöke

Határidő: a következő bizottsági ülés

Dr. Gulyásné Dr. Kerekes Rita bizottsági elnök megköszöni a részvételt, az ülést bezárja.

Jegyzőkönyv lezárva 8 óra 15 perckor.

Kmf.

Dr. Gulyásné Dr. Kerekes Rita Dr. Ambrus Barnabás

bizottsági elnök hitelesítő